Höfuðklukka er harðgerð , meðalhá bláklukkutegund sem blómstrar dökkfjólubláum blómum í hvelfdum klasa . Það eru ekki margar plöntur sem skarta svona dökkum fjólubláum blómum , svo hún er afskaplega falleg garðplanta . En hún hefur svolítið óorð á sér fyrir að vera helst til rösk til landvinninga . Mín fyrstu kynni af henni voru í garðinum hennar ömmu þar sem hún gekk bara undir nafninu kampanula . Það lá við að þetta orð væri blótsyrði því hún þótti ansi óstýrlát . Hún óð út um allt og gaf skriðsóleynni lítið eftir . Mér var gefin planta af höfuðklukku fyrir nokkrum árum sem er aftur á móti afskaplega stillt og situr bara eins og drottning á sínum stað . Í næsta garði vex aftur á móti frænka kampanulunnar hennar ömmu sem er búin að leggja undir sig stórt fjölæringa beð . Það er því greinilega mikill breytileiki innan tegundarinnar . Mögulega er mín eitthvert óþekkt yrki eða undirtegund . Hún er í öllu falli úrvals garðplanta . Sandheiður er jarðlæg steinhæðaplanta ættuð frá Himalajafjöllum . Plantan mín hefur þó þrifist ágætlega hingað til . Samkvæmt upplýsingum á FB síðu grasagarðsins í Tromsö er þetta nokkuð breytileg tegund sem getur myndað blendinga við tegundir í ættkvísl skjaldblóma , Ligularia .